આ સચરાચર જગત ભગવાનનું ધામ છે તેમાં તમે જે કંઇ કમાવો તેમાંથી બીજાને આપીને ખાઓ પારકા ધન ઉપર હુમલો ના કરશો ખાઈ ને ભોગવી ખુશ થાય તે માણસ નહિ પણ ગીધ છે. ત્યાગમાં જ સાચો ભોગ છે. સાચો સ્વાદ છે. અને બીજાને ખવડાવીએ એમાં ખરૂ ખાવાનો આનંદ છે. બીજાને આપવામાંજ મહાસંતો રાજી રહેતાં હોય છે. પરમ પૂ. કોઠારી બાપુશ્રીની સૂઝ ખૂબજ મહાન છે. રણુજામાં ધર્મશાળાના નિર્માણ સમયે અનેક લોકો અને અનેક સંત મહાત્માઓનો પરિચય ગાઢ બનાવ્યો અનેક સેવકો ભક્તો એ એમની વિશાળ સર્જન શક્તિનાં દર્શન કર્યા એમની વ્યવ્હાર દ્રષ્ટિ આગવી છે . મૌલિક છે . એમના વિચારો સમૃધ્ધ અને પરમાર્થ હિતના છે. તેમની સમાન દ્રષ્ટિ નાના મોટા સૌને પ્રેમભીના અને લાગણી સભર બનાવે છે. હસતાં હસતાં સામા વ્યક્તિની ભૂલ કે દોષ ઉપરની એમની માર્મિક ટકોર સંપર્કમાં આવનાર સેવકને દોષવિહીન બનાવી દે તેવી હોય છે.